ወዲ 38-ዓመት ኢትዮጵያዊ መሓምድ ኣደም፡ ንርእሱ ኣባል ግንባር ሓርነት ኦሮሞ ዝነበረን ዝተሰደደን ፖለቲከኛ ክብል እዩ ዝገልጽ። ኣብ ጀርመን ዝርከቡ ኣዕርኽቱ ምስ ኣዘራረቡዎ እዩ ነዚ ጉዕዞ ክገብር ዝወሰነ። ካብ ርእሰ ከተማ ሊብያ ትሪፖሊ፡ 45 ኪሎ ሜትሮ ርሒቓ ካብ እትርከብ ከተማ ዛውያ፡ 25 ሓምለ ነቒሎም። እቲ ወኪል፤ ሓባሪ ኣንፈት (ጂፒኤስ) ሂቡ "ናብ ማልታ ኪዱ ኢሉና" ይብል። እቶም ኣብዛ ንእሽቶ ጀልባ ዝነበሩ ስደተኛታት፡ ሓደ ጋናዊ ስብኣይን ካልእቲ ጥንስቲ ጋናዊትን፣ ክልተ ኢትዮጵያውያን ከምኡ ድማ 11 ሶማልያውያን እዮም። ምግብን ነዳድን ምስወድኡ፡ ካብ ዝሓልፋ ጃልባታትን ሄሊኮፕተራትን ሓገዝ ክረኽቡ ተማሕጺኖም፤ ዝሰምዖም ግን ኣይረኸቡን። "ብዙሓት ጃልባታት ርእይና። 'ርድኡና፡ ርድኡና' እናበልና እኳ እንተእወና ስቕ ኢሎምና ይሓልፉ። ሄሊኮፕተር መጺኣ፡ ተመሊሳ ከይዳ" ጀርመን፡ ቅትለት ሓደ ዜጋ፡ ተቓውሞን ህውከትን ጸረ-ስደተኛታት ኣለዓዒሉ ሕሩያት ዛንታታት ሓደ ዓመት ከይተሓሰበ ዝተቓለዐ ትልሚ ስደተኛታት መሓመድ፡ እቶም መጓዕዝቱ ከመይ ክሞቱ ከም ዝጀመሩ ከዘንቱ ከሎ፡ ዓይኑ ዓሚቱ እዩ። "ኩሎም ኣብታ ጃልባ እዮም ሞይቶም። ሓያል ሃሩር ነይሩ። ማይን ምግብ ኣይነበረናን። እስማዔል ነቲ ሬሳታት ናብ ባሕሪ ንደርብዮ ኢሉኒ። ነቲ ሬሳታት እናልዓልና ናብቲ ማይ ደርቢናዮ። እቲ ሬሳታት ይጨኑ ነይሩ" ንሱን እስማዔልን ጥራይ ተሪፎም። "እስማዔል 'ኩሉ ሰብ ሞይቱ ኣሎ። ንሕና ደኣ ንምንታይ ብህይወት ንጸንሕ?'
